63 
at have vist sig, kim er de yngre Former af den gamle xVrt — 
var det ikke iivigtigt, om Brugden geografisk talt var en „arktisk^ 
eller højst en „boreal“ Art. Efter Fabriciiis’s Angivelse skulde 
den endog have et eget grønlandsk Navn: „Kaksib Kaimioa“; hvor 
kan man da tvivle om dens Forekomst ved Grønland i ældre Tid? 
Men Fabricius tilføjer: „den fanges aldrig, er derfor ikke Grøn¬ 
lænderne til nogen Nytte, og ses meget sjældent^. Som en Loka¬ 
litet, hvor den skulde forekomme, nævnes en meget dyb Fjord, 
Kaksefjorden kaldet, i den nordlige Del af Kolonien Friderichshaab; 
om den forekom andre Steder, var ham ubekjendt. Dette synes 
dog at være en noget mærkelig lokal Forekomst af et Dyr som 
Brugden, og end mere mistænkelig bliver man, naar vor berømte 
Landsmand til sidst tilføjer: „dette kraftige og med Tænder ud¬ 
styrede Dyr lever af Barde-Hvaler (især Balæna rostrata og B. 
hoops) (!) og Tand-Hvaler (især Delphinus phocæna og D. alhicans) 
og andre store Havdyr, som den skal sluge helt og holdent“ (!) — 
Efterretninger, der, efter hvad man nu véd om Brugdens Bygning, 
selvfølgelig ere saa monstrøst urigtige som vel muligt. 
Da min Mistænksomhed herved var vakt, søgte jeg yderligere 
Oplysninger i Fabricius’s efterladte Manuskripter^), der ogsaa ved 
andre Lejligheder have gjort god Nytte som Kommentar til „Faunaen“, 
fordi de ofte indeholder i mere detaljeret Form de Erfaringer, hvorpaa 
Forfatteren støttede sine mere sammentrængte Angivelser i sin 
trykte Bog. Længe søgte jeg forgjæves, da Brugden ikke noget 
Steds i dem er Gjenstand for særlig Omtale, i en særegen Artikel 
eller Paragraf — en Omstændighed, der allerede i og for sig er lidt 
paafaldende. Endelig fandt jeg dog noget om den under Artiklen 
om „Kaskelotten^ (Nr. 38), hvorved Fabricius hovedsagelig tænkte 
paa den ægte Kaskelot {Physeter macrocephalus), men som han dog 
ligesom i „Fauna Grønl.“, p. 43, til Dels sammenblandede med Spæk¬ 
huggeren (Orca), Physeter microps F. Gr. (Nr. 27), sohi f. Ex. naar 
det hedder (I, S. 73): „man finder i dens Bug næsten alene Haa- 
D „Zoologiske Samlinger eller Dyrbeskrivelser“. 8 Kvartbind. (Store Kgl. 
Bibi., Nye Kgl. Saml., Nr. 322 d). 
